Foreningen for blødere i Norge – 60 år
1966–2026
Jubileumskonferanse og jubileumsmiddag
Lørdag 17. oktober 2026
Quality Airport Hotel Gardermoen

60 år med fellesskap, kunnskap og fremtidshåp
I 1966 gikk en liten gruppe mennesker sammen for å skape et fellesskap og en stemme for personer med blødersykdom i Norge. Seksti år senere står vi på skuldrene til deres innsats.
Vi inviterer derfor til jubileumskonferanse og feiring av Foreningen for blødere i Norges 60-årsjubileum.
Gjennom seks tiår har foreningen vært en viktig pådriver for bedre behandling, økt kunnskap og sterkere rettigheter for personer med blødersykdom og deres familier. Samtidig har foreningen skapt møteplasser, vennskap og et fellesskap som har betydd mye for mange.
Dette ønsker vi å markere med en jubileumskonferanse som samler medlemmer, familier, helsepersonell, samarbeidspartnere og venner av foreningen.
På kvelden inviterer vi til jubileumsmiddag med god mat, underholdning og feiring av 60 år for blødernes sak.
Tid og sted
Jubileumskonferanse: Lørdag 17. oktober 2026
Jubileumsmiddag: Kl. 20.00
Sted: Quality Airport Hotel Gardermoen
Nærmere informasjon om program, påmelding og overnatting publiseres i forkant av arrangementet.
Vi håper du vil være med og markere denne historiske dagen sammen med oss.
Styret i Foreningen for blødere i Norge
